# Γεώργιος Χατζηαντωνίου

### Από τη Βικιπαίδεια, την ελεύθερη εγκυκλοπαίδεια

Ο Γεώργιος Α. Χατζηαντωνίου ήταν ένας διακεκριμένος συγγραφέας, θεολόγος, ιστορικός, νομικός και επίσκοπος της Ευαγγελικής Εκκλησίας.

## [Επεξεργασία] Βιογραφία

Ο Χατζηαντωνίου γεννήθηκε το 1904 στη Σμύρνη της Μικράς Ασίας, όπου και μεγάλωσε σ' ένα αυστηρό χριστιανικό περιβάλλον. Με την καταστροφή της Σμύρνης ήρθε μαζί με την οικογένειά του και εγκαταστάθηκε στην Αθήνα όπου και γράφτηκε στη Νομική Σχολή του Πανεπιστημίου Αθηνών την οποία τελείωσε το 1926 και στη συνέχεια άσκησε με επιτυχία την δικηγορία για εννιά περίπου χρόνια. Το 1935 παντρεύτηκε με την Ελένη Πανούση με την οποία απέκτησε ένα γιό. Νοιώθοντας την ανάγκη να αφοσιωθεί στο έργο του Θεού γράφτηκε στη Θεολογική Σχολή του Πανεπιστημίου του Κέμπριτζ απ' όπου και αποφοίτησε το 1940. Λόγω του πολέμου δεν μπορούσε να επιστρέψει την Ελλάδα, και αναγκάστηκε να μείνει στην Αγγλία όπου και χειροτονήθηκε ποιμένας στην Ευαγγελική Εκκλησία του Τσέστερφιλντ. Εκείνη την εποχή αποφοίτησε από το Πανεπιστήμιο του Εδιμβούργου ειδικευόμενος στην Εκκλησιαστική Ιστορία και του απονεμήθηκε το πτυχίο του διδάκτορα (Ph.D.). Η διδακτορική του διατριβή "Κύριλλος Α' Λούκαρις, ο Βίος και το Έργο του" έχει εκδοθεί με επιτυχία στα Ελληνικά και στα Αγγλικά.

Μετά το τέλος του πολέμου ο Χατζηαντωνίου γύρισε στην Ελλάδα όπου και ανέλαβε την ποιμαντορία της Β' Ελληνικής Ευαγγελικής Εκκλησίας των Αθηνών, την οποία υπηρέτησε μέχρι το 1961, οπότε πήγε στο Καναδά όπου και εγκαταστάθηκε υπηρετώντας ως ποιμένας της Ευαγγελικής Εκκλησίας του Κάλγκαρυ.

Επίσης έχει διδάξει Ιστορία του Δυτικού Πολιτισμού στο Πανεπιστήμιο του Κάλγκαρυ, και Εκκλησιαστική Ιστορία, Πατρολογία, και Ελληνικά της Καινής Διαθήκης στην Ρωμαιοκαθολική Θεολογική Σχολή του Έντμοντον, απ' όπου και αποχώρησε μετά από διδασκαλία οχτώ χρόνων με τον τίτλο του ομότιμου Καθηγητή (Professor Emeritus).

Πέθανε πριν μερικά χρόνια.

## [Επεξεργασία] Συγγραφικό έργο

Ο Γεώργιος Χατζηαντωνίου συγγραφέας γλαφυρότατος και πολυγραφότατος έκδοσε δεκάδες βιβλία πολλά εκ των οποίων μεταφράστηκαν στα Αγγλικά, τα Γαλλικά και στην Αφρικάανς ενώ υπήρξε και εκδότης του περιοδικού Παιδικά Φύλλα για 13 χρόνια

### [Επεξεργασία] Σημαντικά βιβλία

Κάποια από τα σημαντικότερα βιβλία του είναι τα:

- Ιστορική Εισαγωγή στην Παλαιά Διαθήκη
- Ιστορική Εισαγωγή στην Καινή Διαθήκη
- Η Εκκλησία του Χριστού: Τα Πρώτα Εξακόσια Χρόνια
- Η Θρησκευτική Μεταρρύθμιση του Δέκατου Έκτου Αιώνα
- Εικονομάχοι στο Βυζάντιο
- Όταν Ανθίζει η Αμυγδαλιά
- Το Ευαγγέλιο Ανοιχτό
- Μετρώντας τα Αμέτρητα
- Οι Δώδεκα
- Οι Επτά Εκκλησίες της Αποκαλύψεως
- Πέραν του Τάφου
- Κύριλλος Λούκαρις
- Και πάλιν ερχόμενον μετά δόξης
- Προσευχές χωρίς απάντηση
- The Postman of Patmos
- A Basic Grammar of New Testament Greek

## [Επεξεργασία] Βλέπε επίσης

- Θεολογία
- Ελληνική Ευαγγελική Εκκλησία

Ανακτήθηκε από "http://el.wikipedia.org../../../%CE%B3/%CE%B5/%CF%8E/%CE%93%CE%B5%CF%8E%CF%81%CE%B3%CE%B9%CE%BF%CF%82_%CE%A7%CE%B1%CF%84%CE%B6%CE%B7%CE%B1%CE%BD%CF%84%CF%89%CE%BD%CE%AF%CE%BF%CF%85_17e0.html"

Κατηγορίες: Θρησκευτικά πρόσωπα και προσωπικότητες | Έλληνες συγγραφείς | Γεννήσεις το 1904

##### Views

- Άρθρο
- Συζήτηση
- Τελευταία έκδοση

##### Αναζήτηση